তামিলনাড়ু থেকে শঙ্কর তার অপরাধের সাম্রাজ্য এবার কর্ণাটকে সরিয়ে নেয়। সেখানে হাইওয়েতে সে এবার মহিলাদের ধর্ষণ এবং খুন করতে শুরু করে। ২০১১ সালের ৫ মে শঙ্কর কর্ণাকের চিত্রদূর্গা এলাকার এলাগি গ্রামে ধরা পড়ে। সেখানে হাইওয়ের পাশে থাকা ক্ষেতে কর্মরত এক মহিলাকে শঙ্কর ধর্ষণ করার চেষ্টা করে। কিন্তু, মহিলার চিৎকার শুনে স্বামী ছুটে আসেন। এরপর আরও বহু লোক জন ধাওয়া করে শঙ্করকে ধরে ফেলে। কর্ণাটক পুলিশের জেরায় বেরিয়ে আসে শঙ্করের কুকীর্তি। তামিলনাড়ুর পুলিশকেও শঙ্করের ধরা পড়ার বিষয়টি জানানো হয়।